Ijogbon

Ijogbon jẹ́ fíìmù orílẹ̀-èdè Nàìjíríà tí Kunle Afolayan gbé jáde, tí Netflix gbe síta fún wíwò.  Ó jẹ́ ọ̀kan lára àwọn fíìmù mẹ́ta tí Kunle Afolayan tọwọ́ bọ̀wé pẹ̀lú Netflix láti gbé jáde. Tunde Babalola ló kọ fíìmù yìí, tí Netflix sì gbé jáde ní ọjọ́ kẹtàlá oṣù kẹwàá ọdún 2023. Lára àwọn akópa inú fíìmù náà ni Gabriel Afolayan, Adunni Ade, Dorathy Bachor, Sam Dede, Femi Branch, Yemi Sodimu, Bimbo Manuel, Yemi Solade àti bẹ́ẹ̀ bẹ́ẹ̀ lọ. Ìpínlẹ̀ Ọ̀yọ́ ni wọ́n ti ya fíìmù yìí, ní KAP Film Village and Resort.

 Ìtàn ní ṣókí 
Ijogbon, dá lórí ìtàn àwọn ọ̀dọ́mọdé mẹ́rin tó wà ní ìlú kékeré kan, ní apá Ìwọ-oòrùn ilẹ̀ Nàìjíríà. Àwọn ọ̀dọ́mọdé mẹ́rin yìí ṣàwárí àpò kan tó kún fún àwọn ohun àlùmọ́ọ́nì, tí wọ́n sì pinnu láti fi pamọ́, ìpinnu yìí mú ọ̀pọ̀lọpọ̀ ìṣẹ̀lẹ̀ búburú wá, tí ó sì fi wọ́n sínú ewu ńlá.
 Àwọn akópa 
Àṣàyàn àwọn akópa fíìmù náà ni:

 Bimbo Manuel
 Gabriel Afolayan
 Sam Dede
 Tana Adelana
 Yemi Solade
 Yemi Sodimu
 Femi Branch
 Adunni Ade
 Funky Mallam
 Dorathy Bachor
 Ruby Akubueze
 Ojuolape Kayode
 Oluwaseyi Ebiesuwa
Àwọn ìtọ́kasí